15. ΝΟΜΟΘΕΤ. ΔΙΑΤΑΓΜΑ υπ’ αριθ. 892 της 26/29 Μαΐου 1971 (ΦΕΚ Α΄ 108)  Περί ενοποιήσεως Γενικών Ειδικοτήτων των Αξιωματικών του Τεχνικού Σώματος, Ανθυπασπιστών και Υπαξιωματικών Αεροπορίας. Αξιωματικοί Τεχνικού Σώματος Α΄ Κατηγορίας  Άρθρ.1.-1.Αι κάτωθι Γενικαί Ειδικότητες της Ομάδος Αξιωματικών Α΄ Κατηγορίας Τεχνικού Σώματος ενοποιούνται εις μίαν Γενικήν Ειδικότητα υπό την ονομασίαν «Αξιωματικοί Α΄ Κατηγορίας». α.Μηχανικών. β.Τηλεπικοινωνιών – Ηλεκτρονικών γ.Συντηρητών Αεροπορικών Εγκαταστάσεων περιλαμβανομένων και των Αξιωματικών προελεύσεως Εκπαιδευτικού Κέντρου Εφέδρων Χειριστών. 2.Αι υφιστάμεναι οργανικαί θέσεις των Αξιωματικών των ως άνω Γενικών Ειδικοτήτων προστιθεμένων και των θέσεων των κατεχομένων υπό των Αξιωματικών Συντηρητών Αεροπορικών Εγκαταστάσεων προελεύσεως Εκπαιδευτικού Κέντρου Εφέδρων Χειριστών ενοποιούνται κατά βαθμόν, συντασσομένης ενιαίας επετηρίδος. 3.Τηρουμένων των διατάξεων του άρθρ. 4 του παρόντος η σειρά αρχαιότητος δια την ένταξιν των υπηρετούντων ει την ενιαίαν επετηρίδα καθορίζεται δι’ αποφάσεως του Ανωτάτου Αεροπορικού Συμβουλίου βάσει των κάτωθι κριτηρίων: α.Της ημερομηνίας ονομασίας των ως μονίμων Ανθυποσμηναγών. β.Της γενικής βαθμολογίας αποφοιτήσεώς των, εκ της Σχολής Ικάρων, εφ’ όσον συμπίπτει η ημερομηνία ονομασίας των ως Ανθυποσμηναγών. γ.Των στοιχείων του ατομικού φακέλλου, εφ’ όσον συμπίπτει και η βαθμολογία αποφοιτήσεως εκ της Σχολής. Αξιωματικοί Τεχνικού Σώματος Β΄ Κατηγορίας Άρθρ.2.-1.Αι κάτωθι Γενικαί Ειδικότητες της Ομάδος Αξιωματικών Β΄ Κατηγορίας του Τεχνικού Σώματος ενοποιούνται εις μίαν Γενικήν Ειδικότητα υπό την ονομασίαν «Αξιωματικοί Β΄ Κατηγορίας». α.Μηχανικών. β.Οπλουργών. γ.Τηλεπικοικωνιών – Ηλεκτρονικών. δ.Ηλεκτρολόγων. ε.Συντηρητών Αεροπορικών Εγκαταστάσεων, εξαιρέσει των Αξιωματικών προελεύσεως Εκπαιδευτικού Κέντρου Εφέδρων Χειριστών. 2.Αι υφισταμέναι οργανικαί θέσεις των Αξιωματικών των ως άνω Γενικών Ειδικοτήτων, αφαιρουμένων των κατεχομένων θέσεων Συντηρητών Αεροπορικών Εγκαταστάσεων προελεύσεως Εκπαιδευτικού Κέντρου Εφέδρων Χειριστών, ενοποιούνται κατά βαθμόν, συντασσομένης ενιαίας επετηρίδος.   3.Τηρουμένων των διατάξεων του άρθρ. 4 του παρόντος η σειρά αρχαιότητος δια την ένταξιν των υπηρετούντων εις την ενιαίαν επετηρίδα καθορίζεται δι’ αποφάσεως του Ανωτάτου Αεροπορικού Συμβουλίου βάσει των κάτωθι κριτηρίων: α.Της ημερομηνίας ονομασίας των ως μονίμων Σμηνιών. β.Της Γενικής βαθμολογίας αποφοιτήσεώς των εκ της Σχολής Τεχνικών Υπαξιωματικών Αεροπορίας εφ’ όσον συμπίπτει η ημερομηνία ονομασίας των ως Σμηνιών. γ.Της ημερομηνίας ονομασίας των ως Ανθυποσμηναγών εφ’ όσον συμπίπτει η ημερομηνία ονομασίας των ως Σμηνιών και η βαθμολογία αποφοιτήσεως εκ της Σχολής Τεχνικών Υπαξιωματικών Αεροπορίας. δ.Των στοιχείων του ατομικού φακέλλου, εφ’ όσον συμπίπτει και η ημερομηνία ονομασίας των ως Ανθυποσμηναγών. Τεχνικοί Ανθυπασπισταί και Υπαξιωματικοί Άρθρ.3.-1.Αι κάτωθι Ειδικότητες των Τεχνικών Ανθυπασπιστών και Υπαξιωματικών ενοποιούνται εις μίάν Γενικήν Ειδικότητα υπό την ονομασίαν «Τεχνικοί Ανθυπασπισταί και Υπαξιωματικοί». α.Μηχανοσυνθέτου. β.Μηχανικού Μεταφορικών Μέσων και Μηχανημάτων. γ.Γενικού Οπλουργού. δ.Μηχανικού Τηλεπικοινωνιών. ε.Μηχανικού Ραντάρ. ζ.Γενικού Επισκευαστού Οργάνων. η.Ηλεκτρολόγου. θ.Συντηρητού Εγκαταστάσεων. 2.Αι οργανικαί θέσεις των Ανθυπασπιστών και Υπαξιωματικών των ως άνω Ειδικοτήτων ενοποιούνται κατά βαθμόν συντασσομένης ενιαίας επετηρίδος αυτών. 3.Τηρουμένων των διατάξεων του άρθρ. 4 του παρόντος η σειρά αρχαιότητος δια την ένταξιν των υπηρετούντων εις την ενιαίαν επετηρίδα καθορίζεται δι’ αποφάσεως του Ανωτάτου Αεροπορικού Συμβουλίου βάσει των κάτωθι κριτηρίων: α.Της ημερομηνίας κτήσεως του πρώτου βαθμού Μονίμου Υπαξιωματικού (Σμηνίου ή Επισμηνίου). β.Της γενικής βαθμολογίας αποφοιτήσεως εκ της Σχολής Τεχνικών Υπαξιωματικών Αεροπορίας,           (Αντί της σελ. 220,01(α) Σελ. 220,01(β) Τεύχος 526 – Σελ. 109 38.Β.η.14-15 Τεχνικό Προσωπικό Αεροπορίας   222 εφ’ όσον συμπίπτει η ημερομηνία κτήσεως του πρώτου βαθμού μονίμου Υπαξιωματικού. γ.Των στοιχείων του ατομικού φακέλλου, εφ’ όσον συμπίπτει και η βαθμολογία αποφοιτήσεως εκ της Σχολής Τεχνικών Υπαξιωματικών Αεροπορίας. Ένταξις Υπηρετούντων Άρθρ.4.-«1.Οι κατά την δημοσίευσιν του παρόντος υπηρετούντες Αξιωματικοί, Ανθυπασπισταί και Υπαξιωματικοί, περί ων τα άρθρ. 1, 2 και 3, εντάσσονται εις τας ενιαίας επετηρίδας βάσει των εν παρ. 3 των αυτών άρθρων οριζομένων κριτηρίων και των ακολούθων: α.Η ένταξις συντελείται εις τον κατεχόμενον βαθμόν. β.Εφ’ όσον κατά την ένταξιν υφίσταται νεώτερος ομοιόβαθμος με προγενεστέραν ημερομηνίαν προαγωγής εις τον κατεχόμενον βαθμόν, λογίζονται και οι αρχαιότεροι τούτου ως προαχθέντες από της ημερομηνίας ταύτης. γ.Οι μετά την δημοσίευσιν του παρόντος προαγόμενοι εις τον επόμενον βαθμόν, εντάσσονται μεταξύ των ομοιοβάθμων των εις θέσιν υπολογιζομένην βάσει των κριτηρίων και των διατάξεων του παρόντος και λογίζονται προαχθέντες από της ημερομηνίας προαγωγής του νεωτέρου των. δ.Οι κατά τας διατάξεις του παρόντος άρθρου προαχθέντες ή προαγόμενοι αξιωματικοί, οίτινες λογίζονται ως προαχθέντες εις τον βαθμόν αναδρομικώς από της ημερομηνίας προαγωγής του νεωτέρου των, λογίζονται ότι ωνομάσθησαν Ανθυποσμηναγοί από της ημερομηνίας αφ’ ης ωνομάσθη Ανθυποσμηναγός ο νεώτερός των αξιωματικός, του χρόνου τούτου αναδρομικής ονομασίας των ως αξιωματικών αναγνωριζομένου ως χρόνου υπηρεσίας αξιωματικού. Ομοίως, δια τους αυτούς ως άνω αξιωματικούς, δεν έχει εφαρμογήν η παρ. 1 του άρθρ. 10 του Ν.Δ. 178/69, του χρόνου τούτου αναδρομικής προαγωγής, αναγνωριζομένου ως χρόνου πραγματικώς διανυθέντος εν τω βαθμώ. ε.Η σειρά αρχαιότητος, εις εκάστην των προ της δημοσιεύσεως του παρόντος υφισταμένων επετηρίδων, διατηρείται αμετάβλητος. 2.Αι κατ’ εφαρμογήν των ανωτέρω αναδρομικαί προαγωγαί και οναμασίαι ως αξιωματικών δεν δημιουργούν δικαίωμα λήψεως διαφοράς αποδοχών αναδρομικώς». Το άρθρ. 4 αντικατεστάθη ως άνω, αφ’ ης ίσχυσεν, δια του άρθρ. 1 Π.Δ. 413 της 20/22 Νοεμ. 1973 (ΦΕΚ Α΄ 308).    Σελ. 220,02(β) Τεύχος 526 – Σελ. 110 Κυρώσεις Επετηρίδων Άρθρ.5.-Αι κατά τας διατάξεις του παρόντος Νόμου συνταχθησόμεναι ενιαίαι επετηρίδες Αξιωματικών κυρωθήσονται δια Β.Δ/τος των δε ανθυπασπιστών και υπαξιωματικών δι’ αποφάσεως του Υπουργού Εθνικής Αμύνης. Άρθρ.6-«1.Αι κατά την δημοσίευσιν του παρόντος υφιστάμεναι οργανικαί θέσεις Σμηνάρχων, Αντισμηνάρχων, Αξιωματικών Τεχνικού Β΄ των Γενικών Ειδικοτήτων ΜΗΧΑΝΙΚΩΝ, ΟΠΛΟΥΡΓΩΝ, ΤΗΛΕΠΙΚΟΙΝΩΝΙΩΝ – ΗΛΕΚΤΡΟΝΙΚΩΝ, ΗΛΕΚΤΡΟΛΟΓΩΝ ΚΑΙ ΣΥΝΤΗΡΗΤΩΝ ΑΕΡΟΠΟΡΙΚΩΝ ΕΓΚΑΤΑΣΤΑΣΕΩΝ ενοποιούνται κατά βαθμόν. Εκάστη κενουμένη εκ τούτων θα καταλαμβάνεται υπό του αρχαιοτέρου εκ των υπηρετούντων Αξιωματικών της ανωτέρω κατηγορίας. Η σειρά αρχαιότητος καθορίζεται δι’ αποφάσεως του Ανωτάτου Αεροπορικού Συμβουλίου βάσει των κάτωθι κριτηρίων: α.Της ημερομηνίας ονομασίας των ως Μονίμων Σμηνιών. β.Της ημερομηνίας ονομασίας των ως Ανθυποσμηναγών, εφ’ όσον συμπίπτει η ημερομηνία ονομασίας των ως Σμηνιών. γ.Των στοιχείων του ατομικού των φακέλλου, εφ’ όσον συμπίπτει και η ημερομηνία ονομασίας των ως Ανθυποσμηναγών». Το άρθρ. 6 αντικατεστάθη ως άνω δια του άρθρ. 1 Ν.Δ. 289/1974 (κατωτ. αριθ. 17) ωρίσαντος εν παρ. 2 και 3 τα ακόλουθα: 2.Εις τας διατάξεις του παρόντος και των λοιπών άρθρων του Ν.Δ. 892/1971 δεν υπάγονται: α.Οι ανώτατοι Αξιωματικοί Τεχνικού Σώματος Α΄ Κατηγορίας, των κεχωρισμένων επετηρίδων, οίτινες θα διέπωνται μέχρις οριστικής εξόδου των εκ του στρατεύματος, υπό των ισχυουσών περί ιεραρχίας και προαγωγών διατάξεων και των επετηρίδων τούτων. β.Οι Ανθυπασπισταί και Υπαξιωματικοί, περί ων το άρθρ. 1 του Α.Ν. 32/1967 (ανωτ. σελ. 203). 3.Αι κενούμεναι οργανικαί θέσεις περί ων αι παρ. 1 και 2α του παρόντος, ως και αι τοιαύται των κεχωρισμένων επετηρίδων Επισμηναγών Τεχν. Β΄, εφ’ όσον δεν υφίστανται Αξιωματικοί των αντιστοίχων κατηγοριών δια την κατάληψίν των, θα μεταφέρωνται εις τας αντιστοίχους ενιαίας επετηρίδας. Άρθρ.7.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.      Τεχνικό Προσωπικό Αεροπορίας 38.Β.η.15   223